kardosdrur/scandi-wiki huggingface dataset:
Joan Erlandsen

Joan Erlandsen (født 7. juli 1943 i København) er kommunom i offentlig forvaltning og siden 2005 medlem af Folketinget, valgt for Venstre i Aakirkebykredsen.

Joan Erlandsen er datter af nålemager Kurt Ziebell Petersen og rengøringsassistent Carla Johanne Sørensen. Hun har siden 1965 været gift med fiskeskipper John Chr. Erlandsen. Parret har tre voksne børn. Joan Erlandsen arbejdede fra 1978 til 2002 som kommunom i offentlig forvaltning i den daværende Allinge-Gudhjem Kommune. 

Hun blev i 1990 valgt til kommunalbestyrelsen i Allinge-Gudhjem Kommune, og fra 1994 var hun tillige medlem af Bornholms Amtsråd. Hun var medlem af amtets sundhedsudvalg og formand for Børne- og Kulturudvalget i Allinge-Gudhjem. I maj 2002 blev hun valgt til det første regionsråd i Bornholms Regionskommune, hvor hun sad som 2. viceborgmester frem til marts 2005. I oktober samme år blev hun opstillet som folketingskandidat for Venstre i Aakirkebykredsen.

Ved valget i februar 2005 blev Erlandsen valgt til Folketinget, hvor hun sidder i 21-mands-udvalget vedrørende Færøerne, Sundhedsudvalget, Energipolitisk Udvalg og Nordisk Råd. Hun er stedfortræder i Udvalget vedrørende Grønlandske Forhold og Fødevareudvalget.

I oktober 2007 meldte hun sig ud af Venstre på Bornholm og ind i afdelingen i Dragør med beskyldninger om at den bornholmske ledelse i partiet havde undsagt hende.

Eksterne henvisninger 

 Joan Erlandsens hjemmeside

Kilder 

Folketingsmedlemmer i 2000'erne
Tidligere folketingsmedlemmer fra Venstre
Personer fra København
Viceborgmestre fra Venstre
Bjerrede

Bjerrede ligger på Sydsjælland og er en lille landsby i Terslev Sogn. Nær landsbyen findes Munkeskov. Der er 11 kilometer til nærmeste større by som er Haslev. Bjerrede ligger i Faxe Kommune og tilhører Region Sjælland.

Lokaliteter i Faxe Kommune
Vilhelm Bjerknes

Vilhelm Friman Koren Bjerknes (født 14. marts 1862, død 9. april 1951) var en norsk fysiker og meteorolog. Bjerknes betegner som en af grundlæggerne af den moderne vejrvarsling. Han var også grundlæggeren af Bergensskolen i Meteorologi (i dag Det Geofysiske Institutt ved Universitetet i Bergen.

Bjerknes blev født i Oslo (det daværende Christiania) og fik tidlig interesse for hydrodynamik. Gennem en periode var Bjerknes assistent for sin far Carl Anton Bjerknes inden for matematisk forskning. I 1890 var han assistent for Heinrich Hertz og støttede med væsentlige bidrag Hertz’ arbejde om elektromagnetisk resonans.

I 1895 blev Bjerknes professor i anvendt mekanik og matematisk fysik ved Stockholms högskola, hvor han forskede i de grundlæggende sammenhænge inden for fluid- og termodynamik. Gennem sin forskning var han med til at inspirere og støtte bl.a. V. Walfrid Ekman og Carl-Gustav Arvid Rossby, så de blev i stand til at udnytte hans resultater i deres arbejde. Herunder blev der udarbejdet metoder til kortlægning af hydrologiske, meteorologiske og termiske bevægelserne i stor skala i såvel verdenshavene som i atmosfæren, så der kunne udvikles mere professionelle vervarslingssystemer. Allerede i 1904 indså Bjerknes at resultaterne fra hans forskning kunne udnyttes i vejrvarsling.

I 1907 vendte Bjerknes tilbage til universitetet i Christiania (Oslo), hvorefter han blev professor i geofysik ved Universitetet i Leipzig i 1912. I 1917 grundlagde han Geofysisk institut ved Bergen Museum, der var med til at danne udgangspunkt for den senere grundlæggelse af Universitetet i Bergen. I Bergen skrev han bogen On the Dynamics of the Circular Vortex with Applications to the Atmosphere and to Atmospheric Vortex and Wave Motion (1921). Fra 1926 til han gik af i 1932 var han professor ved Universitetet i Oslo.

Bjerknes tog initiativ til at etablere et vejrvarslingssystem, der omfattede det norske Vestlandet. Blandt de æresbevisninger Bjerknes blev tildelt kan nævnes, at såvel på planeten Mars som på Månen findes kratere, der er opkaldt efter ham.

Meteorologen Jacob Bjerknes (1897-1975) var søn af Vilhelm Bjerknes.

Litteratur 
 Robert Marc Friedman: Appropriating the weather : Vilhelm Bjerknes and the construction of a modern meteorology, New York 1989.  (hardcover),  (paperback)
 William Helland-Hansen: (hovedredaktør): Naturhistorisk vegbok, Hordaland, Bergen Museum 2004. 
 Sverre Petterssen: Kuling fra nord. En værvarslers erindringer  Oslo 1974.

Eksterne henvisninger 

 Portrett av Vilhelm Bjerknes 
 Meteorologiens far – en biografi om Vilhelm Bjerknes fra forskning.no 
 Portræt af Vilhelm Bjerknes – fra NASA Earth Observatory 

Fysikere fra Norge
Meteorologer fra Norge
Medlemmer af Videnskabernes Selskab
Ansatte ved Oslo Universitet
Modtagere af Vegamedaljen
Ansatte ved Stockholms Universitet
Nordmænd i 1800-tallet
Nordmænd i 1900-tallet
Call of Duty 4: Modern Warfare

Call of Duty 4: Modern Warfare er et spil udviklet af Infinity Ward og udgivet af Activision til Xbox 360, Playstation 3, og Windows. Det er det fjerde spil i Call of Duty-serien, eksklusiv udviklingspakker. Spillet er det første fra serien, som ikke foregår under anden verdenskrig, det finder sted i nyere tid. Titlen på spillet og detaljer omkring det blev annonceret d. 25. april, 2007, og spillet blev udgivet på verdensplan mellem d. 6. november 2007 og d. 9. november 2007. Det blev tilgængeligt på Steam d. 6. november, 2007 til pre-download, og det var spilbart d. 12 november.

Historien finder sted i en fiktionelt nær-fremtids krig mellem USA, Storbritannien, og russiske loyalister imod russiske ultranationalister og mellemøstlige rebeller. Historien er fortalt fra en amerikansk marinesoldat og et medlem af de britiske specialstyrker SAS, og finder sted på mange forskellige lokaliteter, inkluderende Mellemøsten, Aserbajdsjan, Rusland, og Pripjat, Ukraine. Multiplayerdelen af spillet indeholder forskellige spiltyper, hvor spillerne bliver matchet gennem et rangsystem, som tillader spillen at låse op for nye våben, tilbehør til våben og camouflage-temaer efterhånden som de avancerer. Spillet var under udvikling i 2 år. Det bruger en spilmotor som inkluderer virkeligt dynamisk lys, HDR-lyseffekter og dynamiske skygger.
Call of Duty 4: Modern Warfare modtog anseelig ros og har vundet adskillige priser fra spil hjemmesider, inklusiv IGN's "Best Xbox 360 game". Spillet var det bedst sælgende spil på verdensplan i hele 2007, og nåede i Januar 2008 op over 7 millioner solgte eksemplarer.

Eksterne henvisninger 
 
 Official website

First-person shooter
Xbox 360-spil
Square Enix-spil
Windows-spil
Computerspil fra 2007
Macintosh-spil
PlayStation 3-spil
4: Modern Warfare
Terrorangrebet ved National Hotel

Terrorangrebet ved National Hotel foregik kl. 11:00 den 9. december 2003 da to kvindelige selvmordsterrorister – såkaldt shahidkaer – sprængte i luften uden for National Hotel tæt på den Den Røde Plads i Moskva, og kun få hundrede meter fra Kreml og Statsdumaen – det russiske parlaments underhus.

Det menes at eksplosionen ved en fejl var blevet udløst for tidligt og at det virkelige mål havde været Dumaen. Vidner fortalte om to kvinder med "kaukasiske ansigtstræk" og iført pelsfrakker spurgte om vej til Dumaen få minutter før angrebet.

Selvmordsbomberene brugte bombebælter fyldt med bolte som skulle fungere som granatsplinter for at maksimere bombens dræbende kraft. Ueksploderede bomber blev fundet på den ene selvmordsbombers hovedløse lig, samt en mappe der muligvis også indeholdt eksplosiver. Begge blev detoneret af politiets oprydningshold.

Ingen gruppe tog umiddelbart ansvar for angrebet, men kort tid senere tog den tjetjenske terrorlederen Sjamil Basajev ansvaret, og senere igen tog også en gruppe der kalder sig selv "De Sorte Enkers Brigade" ansvar for dette og andre angreb, bl.a. Terrorangrebet i Stavropol (46+ døde). To kvinder er af forskellige kilder blevet identificeret som selvmordskvinden, "Khedizha (Hedija) Magomadova" og "Khadishat Mangeriyeva" – en rapport mener de er den samme person. Ifølge en kilde fik politiet Hedija Magomadovas forældre til at identificere deres datters hoved (som eksplosionen havde sprunget af kroppen), og fulgte identifikationen op med DNA sammenligninger. Magomadova var enke til den afdøde tjetjenske oprørsleder Ruslan Mangeriyev. Foruden de to der blev dræbt i eksplosionen, deltog også en tredje kvinde der efter eksplosionerne flygtede fra stedet. Muligvis var det hende der udløste bomberne ved fjernstyring.

Referencer

Eksterne henvisninger 
 Black Widows attacked Government target (Dec. 9, 2003, Russia), National Memorial Institute for the Prevention of Terrorism 
 Fear on the streets of Moscow, BBC, 9. december 2003 
 Russians look for 'female bomber' , CNN, 10. december 2003 
 Fotoserie, BBC, 9. december 2003 

National Hotel
Begivenheder i 2003
2,5-Dimethylfuran

2,5-Dimethylfuran (DMF) er en heterocyclisk organisk forbindelse afledt af stoffet furan. Stoffet har stort potentiale som biobrændsel, fordi det indeholder en større koncentration af energi end andre biobrændsler såsom bioethanol og ligger på niveau med almindelig benzin. Samtidig har det den fordel at det til forskel fra ethanol ikke absorberer vand fra luften. Metoder til at fremstille stoffet fra almindelige kulhydrater såsom fruktose og glukose, der findes i store mængder i planter, er blevet udviklet i de seneste år.

Kilder og referencer 

Vedvarende brændstoffer og brændsler
Energilagring
Furaner
SDS-PAGE

SDS-PAGE (forkortelse af engelsk Sodium dodecyl sulfate-polyacrylamide gel electrophoresis) er en elektroforetisk teknik anvendt indenfor biokemien til at separere proteiner efter deres mobilitet i en polyakrylamid-gel.

Materialer 
SDS-PAGE indebærer at en opløsning af proteiner tilsættes det sæbelignende stof natriumdodecylsulfat (engelsk: SDS), der denaturerer proteinerne. Det negativt ladede SDS binder sig regelmæssigt langs den udfoldede polypeptidkæde i forholdet ca. 1,4g SDS per gram protein. De mange molekyler SDS giver proteinet en stor negativ ladning, der overdøver den nettoladning proteinet i sig selv måtte have. Et reduktionsmiddel såsom dithiothreitol (DTT) eller β-mercaptoethanol kan tilsættes hvis man også ønsker at bryde de intra- eller intermolekylære disulfidbroer der måtte findes i proteinerne. Et farvestof såsom Coomassie Blue tilsættes typisk også, så man visuelt kan se hvor proteinerne befinder sig i den gennemsigtige, let hvidlige polyakrylamid-gel.

Polyakrylamidgelen dannes ud fra akrylamid ved tilsættelse af små mængder af stoffet tetramethylethylendiamin (TEMED), der krydslinker akrylamid til et tredimensionelt netværk. Akrylamid anvendes typisk i koncentrationer på 3-30%; jo større mængde akrylamid, jo tættere er gelen og jo langsommere vil proteiner kunne bevæge sig igennem gelen.

Elektroforese 
Proteinopløsning tilsættes i brønde i den ene ende af gelen, og gelen anbringes i et kar med en buffer-væske. I hver ende af karret findes en elektrode; der tilsluttes jævnstrøm med minuspolen i den ende hvor proteinerne er anbragt. Herefter trækkes de negativt ladede protein-SDS-komplekser gennem gelen af elektrostatiske kræfter. Jo større proteinet er, jo langsommere bevæger det sig, fordi gelens netværk er sværere for en større partikel at bevæge sig igennem.
Typisk tilføres en blanding af proteiner med kendte størrelser i en af brøndene, og disse kan anvendes som markør for størrelsen af de enkelte proteiner i de opløsninger man udsætter for SDS-PAGE.

Eksterne links 
Side med forklaring af princippet i SDS-PAGE 

Biokemi
DMF

DMF er en forkortelse, der bl.a. kan stå for:

 Dansk Motions Forbund – dansk motions sammenslutning
 Dansk Musiker Forbund – fagforening for musikere og sangere
 DMF – 2,5-Dimethylfuran er en heterocyclisk organisk forbindelse afledt af stoffet furan
Terrorangrebet ved Tusjino

Terrorangrebet ved Tusjino foregik den 5. juli 2003 da to kvindelige selvmordsterrorister – såkaldt shahidkaer – sprængte sig i luften ved en udendørs rockkoncert ved Tusjino flyveplads nær Moskva. Der var ved angrebene omkring 40.000 tilskuere til koncerten. De to separate eksplosioner kostede i alt 17 dødsfald (foruden de to selvmordsbombere) og over 50 sårede.

De to kvindelige selvmordsbombere bar bombebælter pakket med søm og skruer. Den første kvindes bombebælte fungerede tilsyneladende ikke og hun dræbte kun sig selv og en tilfældig forbipasserende. Femten minutter senere udløstes den anden kvindes bombebælte og 16 unge koncerttilskuere blev dræbt. Det menes at begge kvinder blev detoneret af en tredje person ved brug af mobiltelefon. Koncerten med Machina Vremeni (russisk: Машина Времени; "Tidsmaskinen"), et af Ruslands mest populære bands, fortsatte uforstyrret af bomberne, for ikke at skabe panik blandt de mange tilskuere.

Ulig de fleste andre terroraktioner med tjetjensk element var der ingen gruppe tog ansvaret for terrorangrebet ved Tusjino. Den ene selvmordsterrorist (hvis bombebælte ikke fungerede) er blevet identificeret som den 20-årige tjetjenske pige Zulikhan Suleymanovna Elikhadzhijeva (også translittereret "Elikhadzhiyeva" og "Yelikhadzhiyeva"; hendes pas blev fundet på pladsen), den anden kvinde var den 26-årige Zinaida Alijeva – ligeledes fra Tjetjenien. Zulikhan Elikhadzhijeva var en tilsyneladende veltilpasset pige fra en velstående familie i Tjetjenien, men hendes halvbror Danilkhan, der gik under aliasset "Afghaneren", var involveret i den tjetjenske oprørsbevægelse. Fem måneder før Zulikhan gjorde selvmord i Tusjino, var pigen blevet kidnappet af broderen og taget til et ukendt sted og holdt isoleret. Det spekuleres hun der blev udsat for afpresning og/eller hjernevask til at foretage selvmordsangrebet. Faderen har udtalt an han beskylder Danilkhan for hendes død.

Referencer

Eksterne henvisninger 
 Incident profile, National Memorial Institute for the Prevention of Terrorism 
 Incident profile, National Memorial Institute for the Prevention of Terrorism 
 fotosamling, BBC, 5. juli 2003
 Billede af Zulikhan Suleymanovna Elikhadzhijeva efter eksplosionen
 Moscow mourns bomb victims , 7. juli 2003 

Tusjino
Begivenheder i 2003
Pragmatiske Sanktion af 1713

Den pragmatiske sanktion (tysk Pragmatische Sanktion) var en tronfølgelov, som kejser Karl VI af det tysk-romerske rige fik vedtaget i 1713.

Loven bestemmer, at de habsburgske arvelande skal gå udelt i arv, og loven anerkender kvindelig arvefølge.

Ved kejser Karls død i 1740 arvede hans datter Maria Theresia de habsburgske lande. Hendes arveret blev imidlertid bestridt af europæiske stormagter, og en storkrig – den østrigske arvefølgekrig – brød ud.

Ved Freden i Aachen i 1748 opnåede Den pragmatiske sanktion international anerkendelse, og loven gjaldt, indtil Østrig-Ungarn blev opløst i 1918.

Østrig-Ungarn
Huset Habsburg
Tronfølgeordninger
Begivenheder i 1713
Capon Bridge (West Virginia)

Capon Bridge er en by i den amerikanske delstat West Virginia. Byen har  indbyggere og ligger i det amerikanske county Hampshire County.

Referencer

Eksterne henvisninger 

Byer i West Virginia
Drammensfjorden

Drammensfjorden munder ud i den vestlige side af den ydre del af Oslofjorden. Den strækker sig her fra nord og nordvestover. Inderst i fjorden har Drammenselven sit udløb. Der findes også byen Drammen, som har sit navn efter fjorden.

Fjorden er i høj grad omkranset af områder tilhørende Viken fylke, men i vest og sydvest ligger Vestfold og Telemark ind til fjorden. Landområdet på østsiden af fjorden kaldes Hurumhalvøen og skiller Drammensfjorden fra Oslofjorden.

Et stykke ude i fjorden, ved Svelvik i Vestfold på vestsiden og Verket i Hurum på østsiden, indsnævres fjorden til et smalt sund, hvor man kan krydse fjorden med en bilfærge. Indsnævringen, sammen med den vandrige Drammenselv, gør, at fjorden indenfor indeholder brakvand. På overfladen er vandet nærmest ferskt, hvilket gør badepladserne frie for brandmænd, men længere nede findes saltvand, så man også har saltvandsfisk som torsk, sej, flynder og makrel i fjorden. Overraskende nok er der også fundet et stort, næsten uskadt koralrev på 10-20 meters dybde i fjorden.

Drammensfjorden var for nogle tiår siden forurenet. Kloakrensning og ændring af industrien i Drammen har imidlertid ført til, at vandet nu er meget renere. Laks og søørred er derfor igen at finde i fjorden, Drammenselven, Lierelven og Åroselven. Drammensvassdraget er blandt Norges vigtigste områder for laks, men har haft problemer med parasitten Gyrodactylus salaris.

Drammensvassdraget er det tredjestørste elvsystem i Norge; det ligger i Oppland og Buskerud fylker og løber ud i havet med Drammenselven. Vandføringen ved udløbet er på ca. 300 m3/s.

Drammensfjorden er kendt fra norrøn tid under navnet Dramn eller Drofn, ord, som man tror, betyder «uklart vand» eller «bølger». Blandt andet fortæller Snorre Sturlason, at Olav den Hellige gemte sig for Knud den Store i en fjord, som hed Dramn. På denne tid stod vandet 4-5 meter højere, og fjorden strakte sig helt op til Hokksund.

Eksterne henvisninger
"Store deler av fjorden er ulevelig - I den indre delen av Drammensfjorden er det så lite oksygen under 35 meters dyp at torsken holder seg unna, og under 80 meters dyp er det helt oksygenfritt. " Dagsavisen

Fjorde i Viken
Fjorde i Vestfold og Telemark
Fjorden
Oslofjorden
Kommersant

Kommersant (Russisk: Коммерса́нтъ; "Forretningsmanden") er en russisk erhvervsorienteret avis. Avisen havde i 2007 et oplag på ca. 115.000.

Kommersant kom første gang på gaden i 1909, men blev i 1919 lukket ned af bolsjevikkerne efter de havde sejret i Oktoberrevolutionen og begyndte at indføre censur. 69 år senere, i 1989, genåbnede Kommersant med forretningsmanden og publicisten Vladimir Jakovlev som ejer. Først som ugentlig avis, og siden 1992 som daglig . I det post-sovjetiske Rusland har avisen opnået bred anseelse som at være en seriøs og kritisk kilde til information.

Som symbol på at avisen havde overlevet det sovjetiske regime staves Kommersant på russisk ("Коммерса́нтъ") med et afsluttende "ъ" – som havde været afskaffet under Sovjetunionen efter en række stavereformer. Det er yderligere understreget i Kommersants logo hvor "ъ"-et står ud ved at have en anden typografi end resten af bogstaverne i logoet.

Kommersant udgives af Forlagshuset Kommersant, som også udgiver et politisk ugemagasin Kommersant-Vlast ("Kommersant-Magt") og et ugentligt finansmagasin "Kommersant-Dengi" ("Kommersant-Penge") såvel som underholdsbladene Domovoi og Avtopilot, og teenagermagasinet Molotok.

I 1999 blev forlagshuset købt af den britisk baserede oligark Boris Berezovski, som i starten af 2006 videresolgte det til hans gamle ven og forretningspartner Badri Patarkatsishvili, og i august 2006 solgte Patarkatsishvili huset videre til Alisher Usmanov som af nogle anses for at have tætte forbindelser til Kreml.

Referencer

Eksterne henvisninger 

 Kommersant, online udgave
 Kommersant, Engelsk version af online udgaven

Aviser fra Rusland
Etableret i 1919
Ophørt i 1919
Etableret i 1989
Ole Henrik Møller

Ole Henrik Moller eller egentlig Ole Henrik Møller (født 9. maj 1715 i Flensborg, død 5. april 1796) var en dansk skolemand og personalhistoriker.

Møller gik i skole i sin fødeby og blev også privatundervist af byens præster, blandt andre Abraham Kall. 

I 1734 blev han indskrevet ved universitetet i Jena hvor han studerede fortrinsvis teologi. 1737 kom han til København hvor han blev huslærer i huset hos A.C. Rohne. Han studerede videre på egen hånd i Det Kongelige Bibliotek og professor Hans Grams bogsamling der var offentlig.

Han sørgede for udgivelsen af sin faders, Johannes Moller, efterladte værk Cimbria litterata. Det udkom i 1745.

1744 blev han udnævnt til professor i litteraturhistorie ved Københavns Universitet.

29. maj 1750 tiltrådte han posten som rektor for Latinskolen i sin fødeby Flensborg. Skolen havde været forsømt og haft dalende elevtal, men Moller arbejdede ihærdigt på at forbedre skolen og det lykkedes i det lange løb for ham. 

I august 1767 besøgte historikeren Peter Friderich Suhm byen og han boede blandt andet hos Moller i en periode.

1795 trak Moller sig tilbage fra posten og året efter døde han.

Moller var desuden en flittig bogsamler, og hans bogsamling løb op i 10.000 bind og manuskripter, deriblandt mange omhandlende slægtsforskning og genealogier over adelige familier fra det slesvigske og flensborgske område. Mange af sjældenhederne fra hans samling er siden endt i hhv. Det Kongelige Bibliotek og Det kongelige genealogisk-heraldiske Selskabs arkiver.

Kilder 

 

Skolefolk fra Danmark
Litteraturhistorikere fra Danmark
Historikere fra Danmark
Faglitterære forfattere fra Danmark
Dansksprogede forfattere fra Danmark
Danskere i 1600-tallet
Habsburgske Arvelande

De Habsburgske Arvelande (tysk: Habsburgische Erblande) er en betegnelse for de territorier, hvor Huset Habsburg var arvelige fyrster, og som havde været i dynastiets besiddelse gennem længere tid. De blev samlede af Ferdinand I, der var tysk-romersk kejser 1556-1564. 

I 1521 blev Ferdinand ærkehertug i Niederösterreich og Oberösterreich. Han overtog samtidigt regeringen i Steiermark, Kärnten og Krain (Slovenien). Senere blev han også herre i Tyrol og i dele af Schwaben. I 1526 blev han konge af Bøhmen og Ungarn. 
 
Efter Ferdinands død i 1564 omfattede de habsburgske arvelande varierende dele af Centraleuropa. Desuden har Belgien og Luxembourg samt dele af Italien i perioder hørt med til arvelandene. 

Ved den pragmatiske sanktion i 1713 blev der indført kvindelig tronfølge. Ved afslutningen af den østrigske arvefølgekrig i 1748 opnåede den pragmatiske sanktion folkeretlig anerkendelse. 
 
I 1804 skiftede arvelandene navn til Kejserriget Østrig. Fra 1867 til 1918 var området kendt som Østrig-Ungarn. 

Huset Habsburg
Tidligere tyske stater

de:Habsburgermonarchie#Erblande
Agathodaimon

Agathodaimon er et black metal-band fra Mainz, Tyskland.

Fodnoter

Eksterne henvisninger 
 Officiel webside
 Agathodaimon på Encyclopaedia Metallum
 Agathodaimon diskografi på Lost Souls Domain

Metalgrupper fra Tyskland
Black metal-grupper
Musikgrupper fra 1995
Mesosfære (atmosfære)

Mesosfæren (:mēsos for i midten og sphaîra for kugle), er det lag i Jordens atmosfære som ligger over stratosfæren og under termosfæren. Mesosfæren ligger fra 50 til 85 km over jordens overflade.

Det er det koldeste lag, temperaturen aftager drastisk fra +10 °C. til −100 °C med højden. Det er også i dette lag, at meteorer og udtjente satellitter brænder op, da friktionsvarmen ved (gen)indtræden kan være oppe på tusinder af grader.

Da hverken fly eller vejr-balloner kan komme op til mesosfæren, er man nødsaget til at anvende raketsonder til målingerne. Man ved meget lidt om laget for heller ikke satellitter kan opholde sig her, derfor er termosfæren det lag man har den mindste viden om.

En række endnu ikke helt forståede fænomener optræder i dette lag: Lysende natskyer , de såkaldte Røde feer (sprites), Blå jets og Elvere.

Den øverste del af mesosfæren kaldes mesopausen den ligger i 80 km højde fra Jorden overflade. Mesopausen er grænselaget til det næste lag termosfæren der starter i en højde af cirka 85 km.

Galleri

Eksterne henvisninger og kilder 
 The Mesosphere Windows to the Universe 

Jordens atmosfære
Kenji Nagai

Kenji Nagai (長井 健司) (født 27. august 1957, død 27. september 2007) var en japansk fotograf og journalist, der døde under opstanden i Burma 2007. Nagai blev skudt af soldater fra militærjuntaen. Han blev henrettet fordi militærjuntaen ikke ville have at folk tog billeder af opstanden. Mens han lå såret på jorden fortsatte han med at tage billeder, dog døde han til sidst, da han fik et skud i brystet. Nagai var det eneste udenlandske offer under opstanden.

Journalister fra Japan
Fotografer fra Japan
Perlemor

Perlemor er det naturmateriale, som det indre lag af skallen på en perlemusling består af.

Det latinske navn er perlarum mater = perlernes moder, idet perlemuslingens skal virker som en livmoder for de naturlige perler, der dannes i en perlemusling. Der er tale om, at muslingen for at beskytte sig indkapsler urenheder med et sekret, der bliver til en perle, der på latin hedder perla (afledt af pirula = lille pære).

Perlemor er blevet anvendt til bl.a. smykkefremstilling og intarsia.

Eksterne henvisninger 

Materialer